Трэба нагадаць, што ў 2014 годзе Алег Багданаў, 1974 года нараджэння, перанёс аперацыю на сэрцы (пратэзаванне аартальнага клапана), з'яўляўся інвалідам 3-ці групы і меў патрэбу ў пастаяннай кваліфікаванай медыцынскай дапамогі, назіранні ўрача-кардыёлага. Пасля аперацыі неабходна было прымаць адмысловыя лекі, рэгулярна праводзіць лабараторныя абследавання, назірацца ў кардыёлага, рабіць ЭКГ. Бацькі зрабілі ўсё, што змаглі ў гэтай сітуацыі: перадалі турэмным лекарам ўсе неабходныя медыцынскія заключэнні, лекі, спіс неабходных працэдур. Аднак засталіся нявысветленымі многія пытанні, якія маюць дачыненне да справы: супярэчнасці і нестыкоўкі ў паказаннях сведкаў, замоўчванне фактаў, ігнараванне матэрыялаў, якія маглі б праліць святло на акалічнасці трагедыі, напрыклад відэа з камеры назірання апошніх хвілін жыцця Алега Багданава. Нават тое, што зафіксавана ў журналах агляду і прызначэнні працэдур для хворага, на думку Марыны Багданавай, таксама пакідае шмат пытанняў.